OpenLLM-France/wikimedia huggingface dataset:
# Berdeniella helvetica

Berdeniella helvetica és una espècie d'insecte dípter pertanyent a la família dels psicòdids que es troba a Europa: els Alps, incloent-hi Eslovàquia, el Tirol del Sud i França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Makrozoobenthos und Diatomeen im Schlerngebiet (Südtirol) (alemany)
* ↑ Eva Bulánková, Jozef Halgos, Ilja Krno, Peter Bitusik, Daniela Illésová, Jozef Lukás, Tomás Derka i Ferdinad Sporka, 2001. The Influence of Different Thermal Regime on the Structure of Coenoses of Stenothermal Hydrobionts in Mountain Streams. Acta Zoologica Universitatis Comenianae. Vol. 44: 95-102. «PDF».
* ↑ Súpis druhov vodných bezstavovcov(makroevertebrát) Slovenska (Nombre d'espècies d'invertebrats aquàtics -macroinvertebrats-, Eslovàquia) (eslovac)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Zur Situation der Gattung Berdeniella (Vaillant, 1976) in Europa (alemany)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ GBIF (anglès)
* ↑ PESI (anglès)

## Bibliografia

* Shihab Salman, 1982. The new-born larvae of two Diptera Psychodidae. Aquatic Insects. Vol. 4, Iss. 3. «Enllaç».
# Platja Fonda (Begur)

La platja Fonda és una platja del municipi de Begur (Baix Empordà), situada al nord de Fornells, encaixada enmig del rocallós tram de costa corresponent a les muntanyes de Begur. Es troba en un entorn semi-natural i residencial i limita a nord i a sud amb roquissars i penya-segats. L'accés a la platja és per una llarga escalinata. Té una longitud de 170 metres i una amplada mitjana d'uns 18 metres. Està formada per sorra gruixuda de color fosc. El pendent d'entrada al mar és força pronunciat. El grau d'ocupació de la platja a l'estiu és alt. La qualitat sanitària de l'aigua és excel·lent.

## Referències

* 1 2 «Platja Fonda». Agència Catalana de l'Aigua.
* ↑ «Platja Fonda». Catalunya.com.
# Woudrichem

Woudrichem és un municipi de la província del Brabant del Nord, al sud dels Països Baixos. L'1 de gener del 2009 tenia 14.376 habitants repartits sobre una superfície de 51,65 km² (dels quals 2,25 km² corresponen a aigua). Limita al nord amb Gorinchem (Holanda Meridional), a l'oest amb Werkendam, a l'est amb Zaltbommel (Gelderland) i al sud amb Aalburg.

## Centres de població

Almkerk, Andel, Giessen, Oudendijk, Rijswijk, Uitwijk, Uppel, Waardhuizen i Woudrichem.

## Ajuntament

* CDA - 5 regidors
* Gemeentebelangen - 3 regidors
* PvdA - 3 regidors
* ChristenUnie - 2 regidors
* VVD - 2 regidors

## Enllaços externs

* www.woudrichem.nl
# Cal Roc (Pradell de la Teixeta)

Cal Roc és una casa amb elements barrocs de Pradell de la Teixeta (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, bastit de maçoneria arrebossada, cobert per teulada a dos vessants, de planta baixa, pis i golfes. A la façana s'obren una porta a la planta baixa, dues finestres al pis i dues més a les golfes. Cald estacar la porta, de pedra i arc rebaixat, amb un interessant motiu ornamental abarrocat que conté la data de l'edifici.

## Història

La construcció, datada a finals del segle xviii, és integrada en el sector de creixement propi d'aquell segle. L'edifici no ha sofert modificacions d'importància en el transcurs del temps.

## Referències

* 1 2 «Cal Roc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Cal Roc». Mapa de recursos culturals. Diputació de Tarragona.
# Eleccions legislatives sueques de 1940

Les eleccions legislatives sueques del 1940 es van celebrar el 15 de setembre de 1940. Els més votats foren els socialdemòcrates i Per Albin Hansson fou nomenat primer ministre de Suècia.

## Resultats

Resum dels resultats electorals de 15 de setembre de 1940 al Parlament suec
| Partits | Partits | Líder | Vots | % | Escons | +/- |
| | Partit Socialdemòcrata de Suècia Socialdemokraterna | Per Albin Hansson | 1.546.804 | 53,81 | 134 | +22 |
| | Partit Dretista (Högerpartiet) | Gösta Bagge | 518.384 | 18,03 | 42 | -2 |
| | Lliga Agrària (Bondeförbundet) | Axel Pehrsson-Bramstorp | 344.345 | 11,98 | 28 | -8 |
| | Partit Popular (Folkpartiet) | Gustaf Andersson | 344.113 | 11,97 | 23 | -4 |
| | Partit Comunista Kommunistiska Parti | Sven Linderot | 101.424 | 3,53 | 3 | -2 |
| | Partit Socialista Socialisticka Partiet | Nils Flyg | 18.432 | 0,64 | 0 | -6 |
| | Altres | - | | | ? | 0 |
| | Total (participació 70,3%) | | 2.874.417 | 100,0 | 230 | |
| Font: Autoritat electoral sueca. |||||||
# Eliphas Lévi

Eliphas Lévi (8 de febrer del 1810 - 31 de maig de 1875) és el nom adoptat pel mag, ocultista i escriptor francés Alphonse Louise Constant. Va néixer en un racó de París (França), fill de Jean Joseph Constant i Jeanne Agnès Beaucourt. Començà a interessar-se per la màgia aviat. L'any 1830, va acabar la carrera de retòrica i els seus dos anys d'estudi filosòfic. Aquell mateix any, el seu pare va morir. També va estudiar teologia. La seva mare estava tan afectada per la sortida del seu fill del sacerdoci què es va suïcidar poc després amb el fum de l'estufa.

## Referències

* ↑ Christopher McIntosh, Éliphas Lévi and the French Occult Revival, 1972.
# Jordi Serrano i Blanquer

Jordi Serrano i Blanquer (Sabadell, 1958) és un historiador, rector de la Universitat Progressista d'Estiu de Catalunya. director de Memòria del futur, secretari general del Moviment Laic i Progressista, fundador i president de la Lliga per la Laïcitat i exdirector de la Fundació Ferrer i Guàrdia. També ha sigut president de l'Escola Lliure El Sol i ha estat membre de la Federació dels Moviments de Renovació Pedagògica de Catalunya.

## Biografia

Llicenciat en Història Moderna i Contemporània per la Universitat Autònoma de Barcelona, els anys 1970 s'afilià a la Joventut Comunista de Catalunya i va militar al Partit Socialista Unificat de Catalunya. Una dècada més tard, de 1986 a 1988, va ser el vicepresident del Consell Nacional de la Joventut de Catalunya.
És autor de nombroses obres com L'emancipació dels joves catalans. Un camí que cal recórrer (2004), Contra la democracia participativa: los tramposos atajos hacia la participación (2008), Joan Salas i Anton (2010), Catalunya ha deixat de ser catòlica? (2009), Josep Xinxó Bondia i les JSUC de Sabadell (2004), Sabadell destil·lat (2014), La participación de la juventud en España (1999), Joves i participació a Catalunya (1999), entre d'altres. Ha sigut director de la revista Espai de Llibertat i col·labora amb el Diari de Girona i el diari Ara.

## Referències

* 1 2 3 4 5 «‘El Vapor de Sabadell' us ofereix el llibre ‘Sabadell Destil·lat’ de Jordi Serrano». El Vapor de Sabadell.. El Vapor Diari SL.
* ↑ «Junta Directiva». upec.cat. UPEC. Arxivat de l'original el 2015-07-11. [Consulta: 18 setembre 2015].
* ↑ «Qui som - Nosaltres». memoriadelfutur.org. Associació Memòria del futur. [Consulta: 18 setembre 2015].
* ↑ «Comissió d'Afers Institucionals. 08/10/2008 - sessió ordinària». Canal Parlament. Parlament de Catalunya.
* 1 2 3 4 «Taller de Sociologia Departament de Sociologia i Anàlisi de les Organitzacions». Universitat de Barcelona.
* ↑ Aracil Martí, 2003, p. 45.
* ↑ «Jordi Serrano fa una mirada autocrítica de la ciutat al 'Sabadell destil·lat'». Ràdio Sabadell. Arxivat de l'original el 2016-03-03. [Consulta: 18 setembre 2015].
* ↑ AA.VV, 1999, p. 151.

## Bibliografia

* Aracil Martí, Rafael. Ensenyament, cultura, justícia. Edicions Universitat Barcelona, 2003. ISBN 8483384078.
* DDAA. Guía del escritor aficionado y profesional. Taller Escritura Fuentetaja, 1999. ISBN 8495079836.

## Enllaços externs

* Jordi Serrano i Blanquer - Lloc web oficial
* «Obra de Jordi Serrano Blanquer» a Dialnet.
# Bergem

Bergem (en luxemburgués: Biergem) és una vila de la comuna de Mondercange del districte de Luxemburg al cantó d'Esch-sur-Alzette. Està a uns 13,7 km de distància de la Ciutat de Luxemburg.

## Referències

* ↑ «Bergem». [Consulta: 20 setembre 2015].
# Platja Gran d'Aro

La platja Gran d'Aro, o simplement la platja Gran, també anomenada platja Llarga de Platja d'Aro, platja Llarga, o la Platja d'Aro, és una platja urbana del municipi de Castell d'Aro, Platja d'Aro i s'Agaró (Baix Empordà), situada enfront de la població de Platja d'Aro, a la que li dona nom. És un llarg arenal molt lineal i obert, que s'estén des de la desembocadura del riu Ridaura, al sud, on continua amb la platja del Port d'Aro, i al nord limita amb la punta d'en Ramis, després de la qual hi ha la cala Rovira. A l'extrem esquerre de la zona de bany hi desemboca la riera de Fenals, canalitzada. Prop de la punta d'en Ramis, al mig de la sorra hi ha la icònica roca coneguda com a Cavall Bernat.
Orientada a l'est-sud-est, té una longitud de 1.500 m i una amplada que varia entre 40 i 70 m, formada per sorra gruixuda de color daurat. El pendent d'entrada a l'aigua és molt fort i el fons és de sorra.
Tota la platja està flanquejada per un animat passeig marítim on se succeeixen bars, restaurants i hotels. Disposa de tot tipus de serveis: lavabos, dutxes, socorrista, lloc de primers auxilis, rampes per a persones amb mobilitat reduïda, guinguetes, lloguer de gandules i para-sols, zones de jocs infantils i centres per a la pràctica d'activitats nàutiques.
L'Agència Catalana de l'Aigua efectua un control quinzenal de la qualitat de l'aigua, durant la temporada de bany, amb el resultat d'excel·lent. La platja ha estat distingida amb el distintiu de Bandera Blava, que reconeix internacionalment la qualitat de l'aigua i serveis.

## Referències

* 1 2 3 «Platja d'Aro». Agència Catalana de Turisme.
* 1 2 3 «Platja Gran de Platja d’Aro». Agència Catalana de l'Aigua.
* 1 2 Crestas, Pako. Les platges de la Costa Brava de Blanes a Palamós. Valls: Cossetània, juny 2011, p. 156-157. ISBN 978-84-9791-895-4.
* ↑ «96 platges i 24 ports, guardonats amb la Bandera Blava 2023 a Catalunya». Acció Climàtica, Alimentació i Agenda Rural. Generalitat de Catalunya, 04-05-2023.
# Wounaan

El wounaan (també anomenada Chanco, Chocama, Noanama, Noanamá, Noenama, Nonama, Waumeo, Waun Meo, Waunana, Wounaan, Woun Meu i Wounmeu) és una de les llengües chocó parlada pels wounaans, poble indígena d'Amèrica repartit entre Colòmbia i Panamà (Emberá-Wounaan).

## Fonologia
### Vocals

| | anterior | Central | Posterior |
| tancada | i i ɪ ɪ ĩ ĩ | ɨ ɨ ɨ̃ [ɨ̃] | ʊ ʊ u u ũ [ũ] |
| Mitjana | e e ẽ [ẽ] | ə ə | ʌ ʌ o o õ õ |
| Oberta | | a a ã ã | |

### consonants

| | | Bilabials | Dentals | Laterals | Dorsals | Dorsals | Glotals |
| | | Bilabials | Dentals | Laterals | Palatals | Velar | Glotals |
| Oclusiva | Sorda | p p | t t | | | k k | ʔ ʔ |
| Oclusiva | Aspirat | ph pʰ | th tʰ | | | kh kʰ | |
| Oclusiva | Sonora | b b | d d | | | g g | |
| Fricativa | Fricativa | | s s | | | | h h |
| Africada | Africada | | | | č t͡ʃ | | |
| Nasal | Nasal | m m | n n | | | | |
| Líquida | Líquida | | r r ɾ ɾ | l l | | | |
| Semivocal | Semivocal | w w | | | | y j | |

## Escriptura

Alfabet wounaan :
| Majúscules | A | Ã | Ä | B | Ch | D | E | G | H | I | Ĩ | J | K | Kʼ | L | M | N | O | Õ | Ö | P | Pʼ | R | Rr | S | T | Tʼ | U | Ü | W | Y | Ʌ | Ʌ̃ | Ʌ̈ |
| Minúscules | a | ã | ä | b | ch | d | e | g | h | i | ĩ | j | k | kʼ | l | m | n | o | õ | ö | p | pʼ | r | rr | s | t | tʼ | u | ü | w | y | ʌ | ʌ̃ | ʌ̈ |

## Referències

* ↑ Wounaan a Ethnologue
* ↑ Binder 1995

## Bibliografia

* (castellà) Huber, Randall Q.; et Reed, Robert B.; Vocabulario comparativo. Palabras selectas de lenguas indígenas de Colombia, Bogota, Instituto Lingüístico de Verano, 1992, ISBN 958-21-0037-0
* Ronald E. Binder, Phillip L. Harms i Chindío Peña Ismare, Vocabulario ilustrado, tomo 2: Wounmeu - Español - Epena Pedee, Bogotá: Asociación Instituto Lingüístico de Verano, 1995. (online)

## Enllaços externs

* Nancy M. Flowers. «Noanamá». Countries and Their Cultures.
# Cabdill

Un cabdill o cabdell i capitost (en castellà, caudillo) és un líder polític, militar o ideològic a Espanya i Amèrica Llatina.
Aquest terme s'utilitza per a nomenar els líders polítics i militars que van prendre el poder en algunes regions després de la independència d'Amèrica Llatina. La principal diferència entre un dictador i un cabdill és la necessitat de suport popular, un cabdill és, bàsicament, el producte d'una democràcia primitiva en què les masses segueixen a un líder que representa els valors i la identitat de la regió que governa. A Amèrica Llatina, aquest terme pot ser una connotació positiva o negativa depenent de la posició política de la persona que l'adquireix.

## Llista no-exhaustiva de cabdills

* José Gervasio Artigas (Províncies Unides del Riu de la Plata)
* Juan Manuel de Rosas (Argentina)
* Antonio López de Santa Anna (Mèxic)
* José Gaspar Rodríguez de França (Paraguai)
* José Tadeo Monagas (Veneçuela)
* Cipriano Castro (Veneçuela)
* Rafael Carrera (Guatemala)
* Ramón Castella (Perú)
* Emiliano Zapata (Mèxic)

## Referències

* ↑ Francesc Cambó. Francesc Cambó. Editorial Alpha, 1982, p. 1614–. ISBN 978-84-7225-209-7.
Viccionari
# Elmar Reinders

Elmar Reinders (Emmen, 14 de març de 1992) és un ciclista neerlandès que competeix professionalment des del 2011. Actualment corre per l'equip Team Jayco AlUla. En el seu palmarès destaca la Ster van Zwolle de 2015.

## Palmarès

* 2009
** Vencedor de 2 etapes al Sint-Martinusprijs Kontich
* 2014
** Vencedor d'una etapa al Tour de Berlín
* 2015
** 1r a la Ster van Zwolle
* 2016
** 1r al Zuidenveld Tour
* 2021
** 1r al Skive-Løbet
** 1r al PWZ Zuidenveldtour
** Vencedor d'una etapa al Tour de Bretanya
* 2022
** 1r al Bloeizone Elfsteden Fryslan
** 1r a l'Arno Wallaard Memorial
** Vencedor d'una etapa de l'Olympia's Tour
** Vencedor d'una etapa al Circuit de les Ardenes
** Vencedor d'una etapa al Tour de Bretanya

### Resultats al Tour de França

* 2023. 141è de la classificació general

## Referències

* ↑ «Elmar Reinders steps up to the WorldTour strengthening Team BikeExchange-Jayco’s sprint train». greenedgecycling.com. Team BikeExchange–Jayco, 15-08-2022. Arxivat de l'original el 29 de setembre 2022. [Consulta: 29 setembre 2022].

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Elmar Reinders a ProCyclingStats
# El Khtatla

El Khtatla és una vila tunisiana propera a Zarzis, a la governació de Médenine, delegació de Zarzis, situada just a mig camí entre la sabkhat El Melah i la costa del golf de Boughrara. A la rodalia té un henchir o fortí, considerat jaciment arqueològic.
# École nationale supérieure du pétrole et des moteurs

Fundada el 1954, l'École nationale supérieure du pétrole et des moteurs, també anomenada IFP School, és una grande école d'enginyeria de França. Està situada a la ciutat de Rueil-Malmaison i inclou el Campus IFP Énergies nouvelles.
L'escola ofereix cursos de màster i doctorat per a joves enginyers, així com especialistes en els camps de l'energia i el transport.
L'escola forma enginyers en 4 àrees:
* Motors i mobilitat sostenible
* Estalvi energètic i gestió energètica
* Processos energètics i processos químics
* Georesources i energia.

## Referències

* ↑ (francès)A l’Institut français du pétrole, de jeunes étudiants qui assument le « vieux monde »
* ↑ (francès)IFP School

## Enllaços externs

* École nationale supérieure du pétrole et des moteurs - Lloc web oficial
# Jordi Sir

Jordi Sir (en llatí Georgius Syrus, en grec antic Γεώργιος Συρος) va ser un oficial romà d'Orient a qui l'emperador Justinià II va enviar amb uns quants vaixells i uns 300 soldats, a la ciutat de Quersonès, al Quersonès Tàuric, ciutat on els habitants s'havien revoltat, l'any 711.
Jordi i els seus acompanyants van ser admesos a la ciutat però una vegada dins va morir assassinat. El seu lloctinent Joannes va morir amb ell, i els soldats van ser fets presoners, segons Teòfanes el Confessor.

## Referències

* ↑ Smith, William (ed.). «Georgius Syrus». A Dictionary of Greek and Roman biography and mythology. [Consulta: 26 desembre 2022].
# Bergeggi

Bergeggi (en ligur Berzezi) és un comune italià, situat a la regió de la Ligúria i a la província de Savona. El 2015 tenia 1.129 habitants.

## Geografia

Té una superfície de 3,69 km² i la frazione de Torre del Mare. Limita amb Spotorno i Vado Ligure.

## Evolució demogràfica

* Gràfica d'evolució de Bergeggi entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat», 31-12-2015. Arxivat de l'original el 2 de maig 2017. [Consulta: 18 d’abril 2017].
# Plaça Major de Vilanova de Meià

La Plaça Major de Vilanova de Meià és una plaça pública de Vilanova de Meià (Noguera) inclosa a l'Inventari del Patrimoni Arquitectònic de Catalunya.

## Descripció

Plaça de planta polièdrica irregular. En determinat moment es pavimentà amb formigó i és força plana. La voregen tot d'edificis entre mitgeres de planta baixa i de dos a quatre pisos d'alçada. Uns tenen porxades d'arc de mig punt; d'altres, un portal de pas d'arc rebaixat o bé pòrtics rectes. Els elements de pedra vista com ara contraforts, dovelles, pilars, balconades o bancs abunden força. En general, però, es reserva a les zones destacades; la resta de les façanes estan arrebossades. Poden haver-hi també alguns elements de fusta.

## Referències

* ↑ «Plaça Major de Vilanova de Meià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Włodzimierz Ciołek

Włodzimierz Ciołek (Wałbrzych, 24 de març de 1956) és un exfutbolista polonès de la dècada de 1980.
Fou 29 cops internacional amb la selecció polonesa amb la qual participà en la Copa del Món de Futbol de 1982.
Pel que fa a clubs, defensà els colors de Górnik Wałbrzych i Stal Mielec.

## Referències

* ↑ «Archived copy». Arxivat de l'original el 17 febrer 2012. [Consulta: 3 novembre 2013].
* ↑ «Còpia arxivada». Arxivat de l'original el 2014-04-27. [Consulta: 23 maig 2021].
* ↑ Kusina, Maciej. «Włodzimierz Ciołek».
* ↑ Włodzimierz Ciołek a National-Football-Teams.com (anglès)
# Cabañes de Esgueva

Cabañes de Esgueva és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 316 | 303 | 249 | 243 |
# El Kelaâ des Sraghna

El Kelâa des Sraghna (en àrab قلعة السراغنة, Qalʿat as-Srāḡna; en amazic ⵍⵇⵍⵄⴰ ⵏ ⵙⵕⴰⵖⵏⴰ) és un municipi província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 95.224 persones.

## Història

Segons algunes referències històriques, la ciutat fou establida en el segle xvii pel sultà alauita Mulay Ismail. El sultà s'havia proposat fundar ciutadelles i qasbes per controlar els moviments de les tribus muntanyenques. Altres referències declaren que l'existència de la ciutat es refereix al període de la dinastia almoràvit. Segons altres fonts, la ciutat era coneguda amb les designacions amazigues de Gaynu Lagrar, i que va ser fundada pels almoràvits com un projecte de seguiment de la carretera que uneix Fes i Marràqueix, per tal de poblar la zona i lluitar contra l'heretgia barghawata. No obstant això, alguns manuscrits citen com a evidència que la dinastia sadita va fundar la ciutat a finals del segle xvi amb designació Qàlat Lagrar.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# José Raúl Baena Urdiales

José Raúl Baena Urdiales (Torrox, Màlaga, 2 de març de 1989) és un futbolista professional andalús que juga com a migcampista al CE Sabadell FC.

## Trajectòria

Format a les categories inferiors del Màlaga CF va fitxar pel cadet del FC Barcelona i posteriorment va passar al juvenil del RCD Espanyol i al filial fins que va debutar amb el primer equip la temporada 2008-2009.
El juliol de 2013 va fitxar pel Rayo Vallecano de Madrid, amb un contracte per dues temporades.

## Palmarès

| Títol | Club | País | Any |
| Copa Catalunya | RCD Espanyol | Catalunya | 2010 |
| Copa Catalunya | RCD Espanyol | Catalunya | 2011 |

## Referències

* ↑ «Raúl Baena, presentado como nuevo jugador del Rayo Vallecano» (en castellà). Diari levante, 02-07-2013. [Consulta: 4 juliol 2013].

## Enllaços externs

* José Raúl Baena Urdiales a BDFutbol
* José Raúl Baena Urdiales, Fitxa a Soccerway
# Bernardo de Agén

Bernardo de Agén va néixer circa de 1080, a La Sauvetat de Savèra petit poble a la vora d'Agen, actual capital del departament d'Òlt i Garona, (França), va morir a Huertahernando, (Guadalajara) el 1152.

## Biografia

Bernardo de Agén va arribar molt jove a Castella, acompanyant els monjos cluniacencs, que imposarien el ritu romà a una població acostumada al ritu mossàrab. Va ser canonge de la Catedral de Toledo quan n'era arquebisbe Bernardo de Sedirac.
El 1118, la reconquista als almoràvits d'Alcalá de Henares per l'arquebisbe de Toledo i la presa de Saragossa per Alfons I d'Aragó i Pamplona va ser l'esperó perquè el futur rei Alfons VII, fill de la reina Urraca, voldgués recuperar totes les terres en el seu moment conquerides pel seu avi, Alfons VI i frenar l'avançament de les conquestes del rei aragonès a terres castellanes, ja que aquest en pocs anys havia conquerit Calataiud, Medinaceli, Sòria i Atienza; per aconseguir-lo es va recolzar en l'arquebisbe de Toledo, el qual va restaurar algunes antigues seus episcopals castellanes, encara en mans musulmanes, encarregant els seus bisbes la feina de reconquistar-les.
El 22 de gener de 1124 va reconquistar amb tropes castellanes l'alcassaba de Sigüenza. Aquesta població, en aquell moment, estava dividida en dos nuclis de població, quedant l'alcassaba i el nucli superior en mans de la corona i la inferior, a la vora de l'Henares, en mans del bisbe Bernando de Agén.

## Referències

* La reconquista de Sigüenza por Bernardo de Agén, per Pilar Martínez Taboada, a la Fundació Martínez Goméz-Gordo. Consulta:7-09-2010.
* Boletín de la Real Academia de la Historia Publicaciones periódicas. Tomo 60, Any 1912, Fita Colomér, Fidel a Biblioteca Virtual Miguel de Cervantes Consulta:7-09-2010.
# Cal Roig (Olvan)

Cal Roig és una masia del municipi d'Olvan (Berguedà) inclosa en l'Inventari del Patrimoni Arquitectònic de Catalunya.

## Descripció

És una construcció civil, una masia de planta rectangular, coberta en doble vessant i amb el carener perpendicular a la façana, orientada a migdia. Correspon a un exemplar típic de masia del segle xviii, caracteritzada per l'harmoniosa eixida o galeria de dos pisos que alterna balcons i finestres d'arcs de mig punt simètriques. L'harmonia de les obertures de la cara de migdia, trencada al llevant, es combina amb finestres amb llindes de pedra. La masia té a migdia una àmplia era enllosada.

## Història

Són molt pobres les notícies documentals sobre la masia de Cal Roig. Correspon a finals del segle xvii. No obstant, la galeria és del segle xviii.

## Referències

* 1 2 «Cal Roig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Élodie Godin

Élodie Godin, (nascuda el 5 de juliol de 1985 a Cherbourg-Octeville, França) és una jugadora de bàsquet francesa.

## Referències

* ↑ Profile in FIBA Europe's website

## Enllaços externs

* Perfil en Mundial 2010